ระเบียบกรุงเทพมหานครระเบียบกรุงเทพมหานครว่าด้วยพระภิกษุช่วยสอนในโรงเรียนสังกัดกรุงเทพมหานครพ.ศ. ๒๕๓๘ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๖แห่งข้อบัญญัติกรุงเทพมหานคร เรื่อง การจ่ายค่าตอบแทนแก่บุคคลภายนอกที่ช่วยปฏิบัติราชการพ.ศ. ๒๕๓๖ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยพระภิกษุช่วยสอนในโรงเรียนสังกัดกรุงเทพมหานครพ.ศ. ๒๕๓๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกรุงเทพมหานครว่าด้วยพระภิกษุช่วยสอนในโรงเรียนสังกัดกรุงเทพมหานครพ.ศ. ๒๕๑๖บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้โรงเรียน หมายความว่า โรงเรียนในสังกัดกรุงเทพมหานคร และให้หมายความรวมถึงโรงเรียนฝึกอาชีพกรุงเทพมหานครด้วยผู้บริหารโรงเรียน หมายความว่า ครูใหญ่ อาจารย์ใหญ่และผู้อำนวยการโรงเรียนพระภิกษุช่วยสอน หมายความว่าพระภิกษุที่ได้รับการอาราธนาให้เข้าช่วยสอนในโรงเรียนและได้รับนิตยภัตจากงบประมาณของกรุงเทพมหานครนิตยภัต หมายความว่าค่าตอบแทนที่พระภิกษุช่วยสอนได้รับจากกรุงเทพมหานครข้อ ๕ให้มีคณะกรรมการพระภิกษุช่วยสอน ประกอบด้วยผู้อำนวยการเขตที่โรงเรียนตั้งอยู่เป็นประธานกรรมการ ผู้ช่วยผู้อำนวยการเขตที่ผู้อำนวยการเขตมอบหมายเป็นรองประธานกรรมการ หัวหน้าฝ่ายปกครอง หัวหน้าฝ่ายการคลังประธานฝ่ายพัฒนาการเรียนการสอนศูนย์วิชาการเขตและผู้บริหารโรงเรียนที่มีพระภิกษุช่วยสอนของโรงเรียนในสังกัดสำนักงานเขตนั้นๆ เป็นกรรมการ ศึกษาธิการเขต เป็นกรรมการและเลขานุการ ผู้ช่วยศึกษาธิการเขตเป็นกรรมการและผู้ช่วยเลขานุการและให้มีผู้แทนฝ่ายสงฆ์ซึ่งคณะกรรมการพระภิกษุช่วยสอนเห็นชอบเป็นที่ปรึกษาอีก ๒รูป โดยให้มีการประชุมไม่น้อยกว่าปีละ ๑ ครั้งคณะกรรมการพระภิกษุช่วยสอน มีอำนาจหน้าที่ดังนี้(๑) คัดเลือกพระภิกษุช่วยสอนแนะนำเสนอผู้อำนวยการสำนักการศึกษาเพื่อพิจารณาให้ความเห็นชอบ(๒) เป็นที่ปรึกษา ให้คำแนะนำติดตามประเมินผลการสอนของพระภิกษุช่วยสอนและรายงานสำนักการศึกษาหรือสำนักพัฒนาชุมชน แล้วแต่กรณี ทุกสิ้นปีการศึกษา(๓)เสนอผู้อำนวยการสำนักการศึกษาพิจารณากรณีให้พระภิกษุช่วยสอนพ้นจากหน้าที่ข้อ ๖การอาราธนาพระภิกษุช่วยสอนตามระเบียบนี้ให้เป็นหน้าที่ของสำนักการศึกษาข้อ ๗พระภิกษุช่วยสอนต้องมีคุณสมบัติดังนี้๗.๑ มีสัญชาติไทย๗.๒ มีสุขภาพร่างกายแข็งแรงไม่เป็นผู้มีบุคลิกภาพอันน่ารังเกียจหรือเป็นโรคติดต่อร้ายแรง๗.๓ เป็นพระภิกษุที่สังกัดอยู่ในวัดซึ่งโรงเรียนตั้งอยู่หรือวัดใกล้เคียงกับโรงเรียนนั้นโดยได้รับอนุญาตจากเจ้าอาวาสให้ทำหน้าที่เป็นพระภิกษุช่วยสอนได้๗.๔ เป็นพระภิกษุที่ผ่านการปฐมนิเทศจากสำนักการศึกษาตามเนื้อหาวิชาที่สำนักการศึกษากำหนดข้อ ๘พระภิกษุช่วยสอนพ้นจากหน้าที่ด้วยเหตุหนึ่งเหตุใด ดังต่อไปนี้๘.๑ ลาออก๘.๒ ขาดคุณสมบัติข้อหนึ่งข้อใดตามที่กำหนดไว้ในข้อ ๗๘.๓ ผู้อำนวยการสำนักการศึกษามีความเห็นให้พ้นจากหน้าที่ข้อ ๙[๒]พระภิกษุช่วยสอนในโรงเรียนให้ได้รับนิตยภัตในอัตราชั่วโมงละ๔๐๐ บาท วันละไม่เกิน ๒ ชั่วโมงต่อรูปข้อ ๑๐วิชาตามหลักสูตรที่กำหนดให้พระภิกษุช่วยสอนทำการสอนได้คือ จริยศึกษาภาษาไทย และวิชาอื่น ๆ ที่ไม่ขัดต่อพระธรรมวินัยข้อ ๑๑ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราว ๆ ไปประกาศ ณ วันที่ ๒๖ มิถุนายน พ.ศ. ๒๕๓๘ร้อยเอก กฤษฎา อรุณวงษ์ ณ อยุธยาผู้ว่าราชการกรุงเทพมหานครระเบียบกรุงเทพมหานคร ว่าด้วยพระภิกษุช่วยสอนในโรงเรียนสังกัดกรุงเทพมหานคร(ฉบับที่ ๒) พ.ศ. ๒๕๔๕[๓]ระเบียบกรุงเทพมหานคร ว่าด้วยพระภิกษุช่วยสอนในโรงเรียนสังกัดกรุงเทพมหานคร(ฉบับที่ ๓) พ.ศ. ๒๕๔๙[๔]ระเบียบกรุงเทพมหานครว่าด้วยพระภิกษุช่วยสอนในโรงเรียนสังกัดกรุงเทพมหานคร(ฉบับที่ ๔) พ.ศ. ๒๕๕๕[๕]ปณตภร/ผู้จัดทำ๒๔ มิถุนายน ๒๕๕๖[๑] ราชกิจจานุเบกษาเล่ม ๑๑๒/ตอนที่ ๖๓ ง/หน้า ๓๕/๘ สิงหาคม ๒๕๓๘[๒] ข้อ ๙แก้ไขเพิ่มเติมโดยระเบียบกรุงเทพมหานครว่าด้วยพระภิกษุช่วยสอนในโรงเรียนสังกัดกรุงเทพมหานคร(ฉบับที่ ๔) พ.ศ. ๒๕๕๕[๓] ราชกิจจานุเบกษาเล่ม ๑๑๙/ตอนพิเศษ ๑๓ ง/หน้า ๒/๑๘ กุมภาพันธ์ ๒๕๔๕[๔] ราชกิจจานุเบกษาเล่ม ๑๒๓/ตอนที่ ๒๘ ง/หน้า ๑๕๔/๑๖ มีนาคม ๒๕๔๙[๕] ราชกิจจานุเบกษาเล่ม ๑๓๐/ตอนที่ ๔ ง/หน้า ๑/๑๐ มกราคม ๒๕๕๖